[{"text_idx": "#000000", "text": "Oma maja ehitamine ja sisustamine isetehtud mo\u0308o\u0308bliga."}, {"text_idx": "#000002", "text": "Vahetasime oma pesukuivati va\u0308lja ja sain instagramis nii palju ku\u0308simusi kuivatite kohta, et otsustasin siia u\u0308he po\u0303hjaliku kokkuvo\u0303tte teha pesukuivati kasutamisest."}, {"text_idx": "#000003", "text": "Oma esimese kuivati ostsin ma umbes 16aastat tagasi ja tegin siis pikalt eelto\u0308o\u0308d, et millist firmat valida ja mis vo\u0303imalused sel olema peaksid. Otsustasin Boschi kuivati kasuks, sest Boschil on ko\u0303ige pikem ajalugu kuivatite tootmisega. Nu\u0308u\u0308dseks on mul kolmas Boschi pesukuivati ja muude firmadega kogemust ei ole aga ko\u0303ik kolm on olnud kondenseerivad eraldiseisvad kuivatid."}, {"text_idx": "#000004", "text": "Ja\u0308rgnevalt toon a\u0308ra peamised ku\u0308simused, mis mulle esitati ja vastused nendele."}, {"text_idx": "#000005", "text": "Kas pesu saab ikka pesukuivatis ta\u0308iesti kuivaks vo\u0303i peab ikkagi pesurestile ka panema?"}, {"text_idx": "#000006", "text": "Jah. Pesu saab ta\u0308iesti kuivaks kui kasutada \u201ckapikuiva\u201d programmi. Enamus masinatel on see ko\u0303ige pikem programm ja Boschil on see umbes 2,5h pikk programm, aga peale seda vo\u0303tad kuivatist riided ja vo\u0303id kohe kokku ja kappi panna. Pesuresti vo\u0303id a\u0308ra anda, sest seda enam vaja pole."}, {"text_idx": "#000007", "text": "Kas ko\u0303ike vo\u0303ib kuivatis kuivatada?"}, {"text_idx": "#000008", "text": "Ei. Tasub lugeda pesujuhiseid riietelt. Na\u0308iteks enamus spordijopesid ei tohi kindlasti kuivatisse panna. Samuti ei tohi neil pesupehmendit kasutada. Goretexi ei tohi kuivatisse panna, rikub goretex materjali funktsionaalsust. Kuna meil on enamus riided puuvillased, siis ma panen pea ko\u0303ik asjad kuivatisse, va mo\u0303ned joped ja villased asjad. Villased sokid ja kampsunid kuivatame o\u0303hu ka\u0308es \u2013 ra\u0308tikukuivati peal ja goretex vms funktsionaalsed joped kuivavad riidepuu peal avatud garderoobis."}, {"text_idx": "#000009", "text": "See keskel olev su\u0308mbol (ruut, mille sees on ring ja rist peal) na\u0308itab, et seda eset ei tohi kuivatisse panna."}, {"text_idx": "#000011", "text": "Mina eelistan eraldiseisvat masinat, sest esiteks ko\u0303iki asju ma kuivatisse ei pane ja nii saab kiiremini mitu masinata\u0308it pesu pesta. Minu teada on pesumasin-kuivatitel ta\u0308ispikk programm 4-5h, samas kui pesumasina tsu\u0308klel ca 2h ja kuivati ca 2,5h \u2013 samal ajal kui u\u0308ks masinata\u0308is kuivatab, saab teise juba samal ajal pessu panna. Olen na\u0308iteks pesnud ja kuivatanud u\u0308he pa\u0308eva jooksul 5 masinata\u0308it pesu, mida 2-in-1 masinaga ilmselt ei saa. Kui me oma esimest masinat otsisime, siis soovitati eraldi masinat, sest kaks-u\u0308hes pesumasinatel pidi pesutulemus kehv olema & alati ei saa pa\u0308ris kuivaks ka + kortsutab rohkem. Kellel on 2-in-1 masin vo\u0303ib kommentaariumis teada anda, kuidas rahul olete ja mis mudel on."}, {"text_idx": "#000012", "text": "Kas riided kortsu ei ja\u0308a\u0308 pesukuivatiga kuivatades?"}, {"text_idx": "#000013", "text": "Ei. Peale kuivati soetamist lo\u0303petasin ma ka riiete ja voodipesude triikimise a\u0308ra. Vaid u\u0308ksikud esemed \u2013 nt triiksa\u0308rgid on aegajalt vaja veel sirgemaks triikida aga u\u0308ldiselt kui kuivatit o\u0303igesti kasutada, siis ei ja\u0308a\u0308 asjad kortsu. O\u0303igesti kasutamise all mo\u0303tlen seda, et ei pane masinat liiga ta\u0308is \u2013 pesu peab vabalt liikuma saada. Teiseks, pesumasinast vo\u0303ttes vo\u0303iks korraks pesu la\u0308bi raputada ja alles siis kuivatisse panna. Kolmandaks \u2013 kohe peale kuivatustsu\u0308kli lo\u0303ppu riided kuivatist va\u0308lja vo\u0303tta ja soojalt kokku panna. Kui nad sinna kauaks seisma ja\u0308a\u0308vad, siis vo\u0303ivad ku\u0308ll kortsu ja\u0308a\u0308da. Linasest riidest esemed vo\u0303ivad samuti rohkem kortsu ja\u0308a\u0308da aga see on linase riide eripa\u0308ra."}, {"text_idx": "#000014", "text": "Kas pesu kuivatis kokku ei to\u0303mba?"}, {"text_idx": "#000015", "text": "Ei ole ta\u0308heldanud. Puuvillased ja linased esemed vo\u0303ivad esimese pesuga to\u0303esti kokku to\u0303mmata ja see on normaalne. Na\u0308iteks Ikea linastel kardinatel oli isegi kirjas mitu % nad pesus va\u0308iksemad la\u0308hevad. Villaseid asju niikuinii ei tohiks kuivatisse panna, need kindlasti to\u0303mbavad seal lausa vildiks."}, {"text_idx": "#000016", "text": "Kui paned kuivatisse esemeid, mida sinna panna ei tohi, siis kindlasti. Kas ta teeb kangad o\u0303hemaks, sest klopib kiudusid va\u0308lja? Vo\u0303imalik. Minu jaoks see, et kuivati igasuguse pudi riietest va\u0308lja klopib, on pigem pluss kui miinus, sest u\u0308htlasi klopib ta sealt va\u0308lja tolmu, koerakarvad jms. Meie kuivati ebemekorvis on nii ma\u0308nniokkaid, koerakarvu kui kangaebemeid. Lemmikloomaomanikele, kelle lemmikud karva ajavad, on ku\u0308ll kuivati suureks abiks. Keegi ku\u0308sis ka, et kas kuivati va\u0308rve ei riku ja selle koha pealt ma ku\u0308ll aru saanud ei ole, et rikuks \u2013 pigem rikub va\u0308rve valesti valitud pesuvahend ja liiga ko\u0303rge pesuvee temperatuur."}, {"text_idx": "#000017", "text": "Selline tolmu, riideebemete ja koerakarvade kombo saab pesust va\u0308lja klopitud kuivatamise ajal"}, {"text_idx": "#000018", "text": "Mida ja\u0308lgida pesumasinat ja pesukuivatit torni ehk u\u0308ksteise peale pannes?"}, {"text_idx": "#000019", "text": "Pesumasin pannakse tavaliselt alla ja siis spetsiaalne vahelu\u0308li, millele kinnitatakse kuivati. Niisama lahtiselt ei tohi panna, sest tsentrifuugiv pesumasin vo\u0303ib kuivati enda pealt maha raputada. Vahelu\u0308lisid on erinevaid \u2013 ka selliseid, kus on va\u0308ljato\u0303mmatav riiul vahel. Meil on tavaline ko\u0303ige lihtsam vahelu\u0308li, kuhu lihtsalt kuivati jalad kinnituvad. Vahelu\u0308li hinnad algavad kuskil 25\u20ac, seega see ei ole meeletu lisakulu, aga ilma selleta u\u0308ksteise peale masinaid ei to\u0303staks. Vahelu\u0308lisid leiab na\u0308iteks SIIT."}, {"text_idx": "#000020", "text": "Meie eelmise kodu pesuruum \u2013 va\u0308ike, aga ko\u0303ik mahtus a\u0308ra"}, {"text_idx": "#000021", "text": "Millised programmid pesukuivatil olema peaks? Kas on ko\u0303iki 10+ programmi pa\u0308riselt vaja?"}, {"text_idx": "#000022", "text": "Ma pean ausalt u\u0308tlema, et ise pole teisi programme peale kapikuiva isegi katsetanud. Uuel kuivatil on mingi jahe kuivatus \u2013 vo\u0303ibolla selle testin a\u0308ra. Nii, et minu vastus on ei, vo\u0303ib ko\u0303ige lihtsam ja va\u0308hemate programmidega olla. Mida aga vo\u0303iks ja\u0308lgida on energiatarve ja see, et oleks niiskusandurid \u2013 minu ko\u0303ik Boschi pesukuivatid on sellised, et andurid tuvastavad ise ja\u0308a\u0308kniiskuse ja vastavalt sellele ka\u0308ib programm kas va\u0308hem vo\u0303i kauem kuni riided kuivad."}, {"text_idx": "#000023", "text": "Kas veepaagiga vo\u0303i a\u0308ravoolu u\u0308hendatav pesukuivati?"}, {"text_idx": "#000024", "text": "Mina eelistan alati a\u0308ravoolu u\u0308hendatavat \u2013 kuigi paagi tu\u0308hjendamine ka mingi raske tegevus ei ole, siis a\u0308ravoolu u\u0308hendatuna on siiski u\u0308ks liigutus va\u0308hem, mida teha vaja. Mu jaoks a\u0308ravooluta kuivati on o\u0303igustatud siis kui lihtsalt ei ole a\u0308ravoolutoru \u2013 mo\u0303nel na\u0308iteks on kuivati esikus vo\u0303i riidekapis. Kui aga kuivati on pesumasina peal, siis saab ta u\u0308hendada samasse a\u0308ravoolu kuhu pesumasingi u\u0308hendatud on."}, {"text_idx": "#000025", "text": "Isepuhastuva kondensaatoriga pesukuivati vo\u0303i ei?"}, {"text_idx": "#000026", "text": "Mu eelmine masin oli isepuhastuva kondensaatoriga aga aastate jooksul masin ikkagi la\u0308ks seest ka tolmuseks ja enamus isepuhastuvatel tavakasutajale ligipa\u0308a\u0308s masina allosasse puudub. Ise eelistan praeguseks lahtika\u0308iva kondensaatoriga masinat, sest kui me tehnikule telefoni teel selgitasime, et meil masina sisemuses ma\u0308rg tolm aga ligi ei saa (na\u0308en vaid ebemekorvi alt, et seal su\u0308gaval tolmukiht), teatas tehnik, et see ongi pidev mure nende isepuhastuvatega ja selleks, et puhtaks saada, peaks masina laiali lammutama. Ma eelistaks, et saan ise jooksvalt masinat hooldada, selle asemel, et regulaarselt masinat tehniku juurde viia. Nii kaua kui ta toimis, oli muidugi mugav, aga 5a jooksul (majaehituse ajal ja kahe koeraga) oli seda ma\u0308rga tolmu sinna nii palju kogunenud, et andurid andsid koguaeg valesignaali."}, {"text_idx": "#000027", "text": "Meie uue kuivati mitte isepuhastuv kondensaator \u2013 masina allosasse on ligipa\u0308a\u0308s, vahel on filter. Puhastada saab tolmuimejaga"}, {"text_idx": "#000028", "text": "Kas pesukuivati vo\u0303tab palju elektrit?"}, {"text_idx": "#000029", "text": "Tasub valida hea energiaklassiga seade. Tegin meie uue (A++ ma\u0308rgisega, uues su\u0308steemis B) masinaga katsetuse \u2013 panin voolumo\u0303o\u0303tja vahele enne kui kuivati ka\u0308ima panin ja kuivatasin peaaegu terve masinata\u0308ie voodipesusid ja ra\u0308tikuid. Programm na\u0308itas esialgu, et kestab 4,5h (pikim programm), tegelikult ka\u0308is aga vaid 2,5h, sest mu Bosch pesumasina tsentrifuug teeb pesu juba u\u0308sna kuivaks ja ja\u0308a\u0308kniiskuse andurid tuvastavad ise a\u0308ra kui kaua vaja kuivatada. Kokku kulus 1,2kWh, mis na\u0308iteks keskmise 0,27sendise hinna juures teeb u\u0308he pesukuivatuse hinnaks 0,32\u20ac. Minu meelest on see va\u0308ike raha terve masinata\u0308ie pesu kuivaks ja karva- ning tolmuvabaks saamise eest."}, {"text_idx": "#000030", "text": "Kas kuivatiga mingit imelikku lo\u0303hna ei ja\u0308a\u0308 riietele?"}, {"text_idx": "#000031", "text": "Ei ole aru saanud, va\u0308lja arvatud siis kui meil see nn isepuhastuv kondensaator enam ise ei puhastanud \u2013 siis tekkis masinasse selline ma\u0308rja tolmu lo\u0303hn. Enamasti riided ikka lo\u0303hnavad pesuvahendi ja\u0308rgi, mida kasutanud olen ja need mul enamasti va\u0308ga o\u0303rna lo\u0303hnaga. Muidugi va\u0308rskes o\u0303hus kuivanud pesude lo\u0303hna vastu ei saa, aga palju meil reaalselt sellist ilma on, et o\u0303ues kuivatada saaks? Ja teiseks \u2013 ma elan linnas ja ma\u0308ndide all. Mulle ei meeldi oma pesu naabritele vaatamiseks va\u0308lja riputada ja teiseks \u2013 ma\u0308nnid tilguvad soojade ilmadega vaiku ja selle maha saamine kangalt on keeruline kui mitte vo\u0303imatu."}, {"text_idx": "#000032", "text": "Kuidas va\u0308ltida, et voodipesu end suureks palliks ei keriks?"}, {"text_idx": "#000033", "text": "Pane tekikott kinni \u2013 ta\u0308napa\u0308eval vist enamus trukkidega, mo\u0303ni ka lukuga \u2013 siis ei saa ka muud esemed tekikoti sisse minna. Kui na\u0308ed, et on end palliks kerinud, pane masin pausile ja raputa lahti ja pane uuesti kuivatama. Soovitatakse ka pesukuivati palle, aga ma neid ei ole veel katsetanud."}, {"text_idx": "#000034", "text": "Keegi ku\u0308sis ka, et kas pole tu\u0308u\u0308tu mitu tundi oodata?"}, {"text_idx": "#000035", "text": "Ma ei saa sellest ku\u0308simusest ha\u0308sti aru, sest alternatiiviks on ju pesurest ja sellega \u201cootad\u201d ju veel kauem? Kuivati on mu jaoks nagu pesumasingi \u2013 viskan riided sisse ja teen vahepeal miskit muud. Eriti abiks oli kuivati va\u0308ikelastega, kes lasteaias oma o\u0303ueriided u\u0308leni a\u0308ra ma\u0308a\u0308risid, aga ja\u0308rgmine pa\u0308ev sain nad samade riietega lasteaeda saata. Valisin meelega sellised o\u0303ueriided, mis kuivatit kannataksid. Pesurestiga pidi vahest mitmeid pa\u0308evi ootama enne kui need riided ja\u0308lle kuivaks said."}, {"text_idx": "#000036", "text": "Ku\u0308siti ka, et millise kuivati ma seekord ostsin. Valisin seekord masina, mille saaks a\u0308ravoolu u\u0308hendada, sest eelmise kogemata ostsime sellise, millel oli vaid paak. Lisatingimuseks oli, et kuivatil oleks ligipa\u0308a\u0308s kondensaatorile ehk masina allosasse. Ta\u0308pne mudel on Bosch WTR86T9SSN."}, {"text_idx": "#000037", "text": "Kes korra kuivatit kasutama on harjunud, naljalt sellest loobuda enam ei taha. Va\u0308ikeste laste ja lemmikloomadega peredes on see minu meelest ikkagi ta\u0308nuva\u0308a\u0308rt masin ja pesuresti pole meie majas olnud juba 16 aastat."}, {"text_idx": "#000040", "text": "CategoriesMuud teemadTagskogemus pesukuivatiga, pesukuivati, pesukuivati elektrikulu, pesukuivati miinused, pesukuivati plussid"}, {"text_idx": "#000041", "text": "1 thought on \u201cPesukuivati plussid ja miinused\u201d"}, {"text_idx": "#000042", "text": "Ma ostsin nu\u0308u\u0308d suvilasse 2in1 LG masina. Olen u\u0308llatunud, kui hea ja sirge tulemuse see kuivatades annab. Mul ka enne olnud kodus 2in1masin ja sellega ei anna vo\u0303rreldagi. U\u0308tleme nii, et to\u0308o\u0308tab ha\u0308sti ja julgen soovitada, kui ruumi kahele masinale ei ole. Kuivatusaeg ja\u0308a\u0308b ka alla 2 tunni.\nKahte erinevat masinat see muidugi ei u\u0308leta. See on ikka ko\u0303ige parem variant.\nMeil la\u0308ks ka kodusel kuivatil kondekas umbe ja suure maadlemise peale saime ikka ligi ja puhastatud. Kasutanud ka u 5 aastat. Nu\u0308u\u0308d kuivatab ja\u0308lle nagu enne. 1h49min pesu kappi panekuks valmis. Ega ilma to\u0303esti enam ette ei kujuta. Kui just ruumi palju ja ku\u0308tmine nt soojuspumbaga, see kuivatab ka pesu u\u0308lihelikiirusel. See mu venna kogemus, ta oma 2in1 masinal kuivatit ei kasuta, sest pole pointi."}, {"text_idx": "#000044", "text": "Ja\u0308ta siia oma e-maili aadress, kui soovid uutest postitustest teadaannet oma postkasti."}]